**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 17**

На 28.09.2019 г. се проведе заседание на Общинската избирателна комисия при следния

**Дневен ред:**

1. Потвърждаване на предпечатните образци на бюлетините за общински съветници и кмет в община Челопеч за изборите на 27.10.2019 г., съгласно Решение на ЦИК № 993-МИ/ 07.09.2019 г. и писмо от ЦИК № МИ-15-385/ 23.09.2019 г.
2. Потвърждаване на тираж на бюлетините за общински съветници и кмет в община Челопеч за изборите на 27.10.2019 г.
3. Одобряване на образци на протоколи на Общинската избирателна комисия (ОИК) и на Секционните избирателни комисии (СИК).
4. Разни

**Присъстваха:** София Иванова, Нели Събева, Любомира Калчева, Елена Лукова-Питекова, Златан Павлов, Пека Кръстева, Ивалина Фотева, Венета Иванова, Нели Петрова

**Отсъстваха:** Цветина Торолова, Ванина Иванова

Председател: София Иванова: В залата присъстват 9 членове на Общинската избирателна комисия. Налице е необходимият кворум. Откривам заседанието на комисията на 28.09.2019 г.

Моля, нека да гласуваме така предложения дневен ред. Гласували 9 членове на ОИК: „ЗА“ (София Иванова, Нели Събева, Любомира Калчева, Елена Лукова-Питекова, Златан Павлов, Пека Кръстева, Ивалина Фотева, Венета Иванова, Нели Петрова).

„ПРОТИВ” – няма

Председател: София Иванова: По т. 1 от дневния ред – съгласно Решение на ЦИК № 993-МИ/ 07.09.2019 г. и писмо от ЦИК № МИ-15-385/ 23.09.2019 г., Общинските избирателни комисии следва да потвърдят предпечатни образци на бюлетините за общински съветници и кмет за съответната община. Представям на вашето внимание образци на двете бюлетини. Моля, да ги разгледате и при съгласие от ваша страна да изпишете саморъчно на гърба на всяка бюлетина трите си имена и да положите подпис. Трябва да отбележим и датата и часа на одобряване на образеца на всяка от бюлетините. Образците на одобрените от ОИК бюлетини са неразделна част от протокола, но могат да се публикуват само след решение на ЦИК.

Председател: София Иванова: Колеги, ако нямате никакви забележки относно предпечатния образец на бюлетините за общински съветници и за кмет на община Челопеч на изборите на 27.10.2019 г., моля да гласуваме т. 1 от дневния ред:

Гласували 9 членове на ОИК: „ЗА“ (София Иванова, Нели Събева, Любомира Калчева, Елена Лукова-Питекова, Златан Павлов, Пека Кръстева, Ивалина Фотева, Венета Иванова, Нели Петрова).

„ПРОТИВ” – няма

Председател: София Иванова: По т. 2 от дневния ред – във връзка с чл. 87, ал. 1, т. 1 и чл. 209, ал. 1 и в изпълнение на Решение № 993-МИ/ 07.09.2019 г. т. 6 на ЦИК, следва да одобрим и тираж за бюлетините. На основание чл. 209, ал. 3 от ИК броя на отпечатаните бюлетини при всички видове избори е равен на броя на избирателите за съответния вид избор, увеличен с 10 на сто. Предвид гореизложеното и въз основа на информация, предоставена ни от община Челопеч, на вашето внимание излагам следното:

|  |  |  |  |
| --- | --- | --- | --- |
| **Вид избор** | **Населено място** | **Брой избиратели** | **Общо тираж в т.ч. 10% резерв** |
| Кмет на община | Община Челопеч | 1219 | 1340 броя |
| Общински съветници | Община Челопеч | 1219 | 1340 броя |

Председател: София Иванова: Колеги, ако сте съгласни с така предложения тираж на бюлетините за общински съветници и кмет в община Челопеч, моля да гласуваме т. 2 от дневния ред:

Гласували 9 членове на ОИК: „ЗА“ (София Иванова, Нели Събева, Любомира Калчева, Елена Лукова-Питекова, Златан Павлов, Пека Кръстева, Ивалина Фотева, Венета Иванова, Нели Петрова).

„ПРОТИВ” – няма

Председател: София Иванова: По т. 3 от дневния ред – на основание Решение на ЦИК № 993/ 07.09.2019 г., следва всяка Общинска избирателна комисия да одобри образците на протоколите както на ОИК, така и на СИК. Представям на вашето внимание образци на горепосочените документи

Председател: София Иванова: Колеги, ако нямате никакви забележки относно образците на протоколите както на ОИК, така и на СИК, моля да гласуваме т. 3 от дневния ред:

Гласували 9 членове на ОИК: „ЗА“ (София Иванова, Нели Събева, Любомира Калчева, Елена Лукова-Питекова, Златан Павлов, Пека Кръстева, Ивалина Фотева, Венета Иванова, Нели Петрова).

„ПРОТИВ” – няма

По т. 4 от дневния ред – няма направени предложения и изказвания

ПРЕДСЕДАТЕЛ: п………………….

/София Иванова/

СЕКРЕТАР: п………………………...

/Нели Събева/

Дата и час: 28.09.2019 г., 17.10 часа